Адыгабзэм ифразеологизмэхэм янахьыбэ дэдэр ежь бзэм ихэхъоныгъэ къытыгъэх. Ахэр жабзэр гъэдэхэгъэнымкIэ, ащ щэрыуагъэ хэлъхьагъэнымкIэ амалышIух ыкIи илъэс пчъэгъабэхэм къакIоцI цIыфхэм игъэкIотыгъэу зыщищыкIагъэм агъэфедэх. Фразеологиер пIэкIэлъы хъумэ кIэкIэу ыкIи IупкIэу, образнэу угущыIэн плъэкIыщт, жашIоу ущытыщт, нэмыкIэу къэпIон хъумэ, илъэсишъэ, илъэс мин пчъагъэхэм лъэпкъым иакъыл, ифилософие зыщызэфихьысыжьыгъэ жабзэр пIулъыщт.